wickkiey/tamil-wikipedia-markdown huggingface dataset:
# பனிக் கழித்தல்

**பனிக்கழித்தல்** (*Ice pruning*)என்பது தாவரத்தின் காற்று வீசும் திசை நோக்கிய பக்கத்தில் ஒரு குறிப்பிட்ட பகுதி மட்டும் கழிக்கப்படும் இயற்கையான தாவர அடர்த்தியைக் கழிக்கும் நடைமுறையாகும். இது காற்றில் அடித்துவரப்படும் பனி மற்றும் வீழ்பனித் துகள்களின் தாக்கத்தால் நடைபெறுவது. இந்நிகழ்வு சிலநேரம் **வீழ்பனிக் கழித்தல்** எனப்படுகிறது. இந்தக் கழித்தல் நடைபெற இயல்பாக தாவரத்தின் பல வளர்ச்சிக் காலங்களில் தேவைப்படும். வீழ்பனிக் காலத்தில் மேலோங்கிய காற்றுகள் வீசும் திசை வின்ட்ரோஸ் வரைபடத்தில் உள்ளது போல, குறித்தவொரு ஒழுங்கில் அமைந்தால்தான் பனிக் கழிக்கப்பட்டத் தாவரத்துக்குத் தனித்துவமிக்க சமச்சீரற்ற தோற்றம் அமையும்.  

உயர்ந்த மலைச்சரிவுகள் மற்றும் நிலநடுக்கோட்டிலிருந்து 50 பாகையளவுக்கு மேலமைந்த இடங்கள் போன்ற உயரமான இடங்களில் பனிக் கழித்தல் நடைபெறுகிறது. வட கனடாவில் கறுப்பு ஸ்புரூஸ் மரங்கள் அதிகம் காணப்படும் காடுகள் குறிப்படத் தகுந்த வகையில் பனிக் கழித்தல் செய்யப்பட்ட தனி மரங்களைக் கொண்டுள்ளன. .
# ஏ. அஸ்லம் பாஷா


**ஏ. அசுலம் பாசா** (*A. Aslam Basha*) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் மனிதநேய மக்கள் கட்சி சார்பாக ஆம்பூர் சட்டமன்றத் தொகுதியில் 2011ஆம் ஆண்டு தமிழ்நாடு சட்டமன்றத் தேர்தலில் வெற்றி பெற்று, தமிழ்நாட்டின் பதினான்காவது சட்டமன்றத்தின் உறுப்பினர் ஆனார்.  

பின்னர் 2016 சட்டமன்றத் தேர்தலில் இத்தொகுதியில் ஆர். பாலசுப்பிரமணி தேர்வுச் செய்யப்பட்டார்.
# கொ. வீ. நன்னன்


**கொ. வீ. நன்னன்** (*K. V. Nannan*) ஓர் தமிழக அரசியல்வாதி ஆவார். இவர் தமிழ்நாட்டின் செங்கம் சட்டமன்றத் தொகுதியிலிருந்து தேர்ந்தெடுக்கப்பட்டார். இவர் பட்டியல் சாதியினரும் பட்டியல் பழங்குடியின வகுப்பை சார்ந்த வேட்பாளர் ஆவார்.  1996 தமிழ்நாடு சட்டமன்றத் தேர்தலில் இவர் திராவிட முன்னேற்றக் கழகத்தின் சார்பில் போட்டியிட்டு வெற்றி பெற்றவர்.
# கிராமர்சின் விதி

**கிராமர்சின் விதி** (*Kramers' law*) என்பது திடமான இலக்கு ஒன்றைத் தாக்கும் இலத்திரனால் உற்பத்தி செய்யப்படும் எக்சு-கதிர்களின் நிறமாலைப் பரவலுக்கான சமன்பாடு ஆகும். இச்சமன்பாடு பிரெம்சுட்ராலுங் கதிர்வீச்சைப் பற்றியது மட்டுமே, குறிப்பிட்ட தனிமத்திற்கான கதிர்வீச்சு பற்றியது அல்ல. இச்சமன்பாட்டின் கண்டுபிடிப்பாளரான டச்சு இயற்பியலாளர் என்ட்ரிக் அந்தோனி கிராமர்சின் நினைவாக இது பெயரிடப்பட்டது.  

கிராமர்சின் விதிக்கான சமன்பாடு பொதுவாக உந்தப்பட்ட கதிரியக்கத்தின் அலைநீளம் <math>\lambda</math> இற்கு எதிராக வெளிவிடப்படும் ஒளியணுக்கள் <math>I</math> இன் எண்ணிக்கையாகத் தரப்படும்.:  

:<math>I(\lambda)d\lambda = K \( \frac{\lambda}{\lambda_{min}} - 1 \)\frac{1}{\lambda^2} d\lambda</math>  

மாறிலி *K* என்பது இலக்குத் தனிமத்தின் அணு எண் ஆகும், <math>\lambda_{min}</math> என்பது துவான்-ஹண்ட் விதியில் தரப்படும் மிகக்குறைந்த அலைநீளம். அதிகூடிய செறிவு <math>\frac{K}{4\lambda_{min}^2}</math> at <math>2 \lambda_{min}</math> ஆல் தரப்படும்.  

ஆற்றல் பாயத்திற்கான எளிய சமன்பாட்டைப் பெறுவதற்கு, முதலில் மாறிகளை <math>\lambda</math> (அலைநீளம்) இலிருந்து  
<math>\omega</math> (கோண அதிர்வெண்) இற்கு <math>\lambda=2\pi c/\omega</math> மற்றும் <math>\tilde I(\omega)=I(\lambda)\frac{-d\lambda}{d\omega}</math> ஆகியவற்றைப் பயன்படுத்தி மாற்ற வேண்டும்.  

இப்போது, <math>\tilde I(\omega)</math> என்பது <math>\omega</math> ஐ 0 முதல் <math>\omega_{max}</math> வரை தொகையீடு செய்வதன் மூலம் ஒளியணுக்களின் மொத்த எண்ணிக்கையைப் பெறலாம், இங்கு <math>\omega_{max}=2\pi c/\lambda_{min}</math>:  

:<math>\tilde I(\omega)=\frac{K}{2\pi c}\( \frac{\omega_{max}}{\omega}-1\)</math>  

ஆற்றல் பாயமானது (<math>\psi(\omega)</math>) <math>\tilde I</math> ஐ ஆற்றல் <math>\hbar\omega</math> ஆல் பெருக்குவதன் மூலம் பெறலாம்:  

<math>\omega \le \omega_{max}</math> இற்கு,  
:<math>\psi(\omega)=\frac{K}{2\pi c}(\hbar\omega_{max}-\hbar\omega)</math>,  

<math>\omega\ge \omega_{max}</math> இற்கு,  
:<math>\psi(\omega)=0</math>  

இது ஒரு நேரியல் சார்பாகும். அதிகபட்ச ஆற்றல் <math>\hbar\omega_{max}</math> இல் இது சுழியம் ஆகும்.
# மாவட்ட ஆசிரியர் கல்வி மற்றும் பயிற்சி நிறுவனம், மாயனூர்



**கரூர் மாவட்ட ஆசிரியர் கல்வி மற்றும் பயிற்சி நிறுவனம்** இந்தியாவின் தமிழ்நாடு மாநிலத்தின் கரூர் மாவட்டத்தில் மாயனூர் என்ற ஊரில் அமைந்துள்ளது.  

## அமைவிடம்

கரூரிலிருந்து சுமார் 20 கி.மீ துாரத்தில் திருச்சி செல்லும் சாலையில் அமைந்துள்ளது.  

## ஏழு கிளைகள்
1. பணிமுன் பயிற்சி
1. பணியிடைப் பயிற்சி
1. பணிஅனுபவக் கல்வி
1. மாவட்ட வள அலகு
1. திட்டமிடலும் மேலாண்மையும்
1. கலைத்திட்டம் பாடப்பொருள் உருவாக்கம் மதிப்பிடுதல்
1. கல்வி நுட்பவியல்

## ஏழு துறைகளின் செயல்பாடுகள்
### பணிமுன் பயிற்சி பிரிவு

- ஆசிரியர் கல்வியை அளித்தல், அதாவது மேனிலைக் கல்வியில் (பனிரெண்டாம் வகுப்பு) தேர்ச்சி பெற்ற மாணவ மாணவியரை மதிப்பெண் அடிப்படையில் தேர்வு செய்து இரண்டாண்டுக் கல்வியாக வழங்கப்படுகிறது. இவர்கள் 1முதல் 5ஆம் வகுப்பு வரை கற்பிக்கும் தகுதியைப் பெறுவர்.
- கற்போரை மையமாகக் கொண்ட கல்வியையும், ஆளுமை வளர்ச்சிக்கான கல்வியையும் நன்னெறி பண்பாட்டுக் கல்வியையும் மற்றும் கற்றல் பொருள் துணைக்கருவிகள் தயாரித்தல் மற்றும் பயன்படுத்தலையும் ஆராய்ச்சி வாயிலாக பரப்புதல்.
- கற்பிக்கும் முறைகளை கவனித்தல்.
- உளவியல் ஆலோசனை மற்றும் வழிகாட்டல்.

### பணியிடை பயிற்சி பிரிவு
- மாவட்டம் முழுமையிலுள்ள தொடக்ககல்வி,உயர்நிலை, மேல்நிலை கல்வி ஆசிரியர்கள், தலைமை ஆசிரியர்கள், கருத்தாளர்கள் ஆகியோருக்கு திட்டமிட்டு பணியிடைப் பயிற்சி அளித்தல்.
# அ. தேவராஜ்

**அ. தேவராஜ்** என்பவர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார்.. இவர் 1991 ஆண்டு நடந்த சட்டமன்ற தேர்தலில், அண்ணா திராவிட முன்னேற்ற கழக வேட்பாளராகச் செய்யார் தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.. இவர் மொத்த வாக்கு சதவீதமான 72.36% வாக்குகளில் 60.59% வாக்குகளைப் பெற்றார். திராவிட முன்னேற்றக் கழக வேட்பாளரை விட 35,955 வாக்குகள் அதிகம் பெற்றார்.  

இவர் சட்டமன்ற உறுப்பினராக இருந்த போது , செய்யார் நகரத்திற்குச் சிப்காட் தொழிற்துறையைக் கொண்டு வரக்கோரி சட்டமன்றத்தில் பேசினார். மேலும் அதற்கான இடங்களை வாங்குவதற்கான ஒப்புதலையும் பெற்றார்.  

இவர் சென்னை பல்கலைக்கழகத்தின் சிண்டிகேட் மற்றும் செனட் உறுப்பினராகத் தேர்ந்தெடுக்கப்பட்டார். இவர் 1991ஆம் ஆண்டு சூலை 13 ஆம் நாள் தமிழகச் சட்டமன்றத்தில் மதிப்பீட்டுக் குழுவின் உறுப்பினராகவும் தேர்ந்தெடுக்கப்பட்டார்.
# கே. எஸ். அர்த்தநாதீஸ்வர கவுண்டர்



**கே. எஸ். அர்த்தநாதீஸ்வர கவுண்டர்** (*K. S. Ardhanareeswara Gounder*) என்பவர் ஒர் இந்திய அரசியல்வாதியும் மேனாள் தமிழ்நாடு சட்டமன்ற உறுப்பினரும் ஆவார். இந்திய தேசிய காங்கிரசு கட்சியின் வேட்பாளராக போட்டியிட்ட இவர் 1952ல் நடந்த தேர்தலில் எடப்பாடி தொகுதியிலிருந்தும், 1957 மற்றும் 1962 ல் நடந்த தேர்தலில் மேட்டூர் தொகுதியிலிருந்தும் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# டி. செங்குட்டுவன்

**டி. செங்குட்டுவன்** ஓர் இந்திய அரசியல்வாதி. இவர் தமிழ்நாடு மாநிலத்தின் தற்போதைய சட்ட மன்ற உறுப்பினர் ஆவார். இவர் 2006 மற்றும் 2016 ஆம் ஆண்டு நடந்த சட்டமன்றத் தேர்தலில், கிருஷ்ணகிரி தொகுதியிலிருந்தும், 2011 ஆம் ஆண்டு தேர்தலில், வேப்பனபள்ளி தொகுதியிலிருந்தும், திராவிட முன்னேற்றக் கழக சார்பாகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் தற்போது கிருஷ்ணகிரி கிழக்கு மாவட்ட திமுக மாவட்ட பொறுப்பாளராக இருக்கிறார்.
# ஆ. மு. இராமசாமி



**ஆ. மு. இராமசாமி** *(A. M. Ramasamy)* ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996 ஆம் ஆண்டுகளில் நடந்த சட்டமன்றத் தேர்தலில், ஆத்தூர் தொகுதியிலிருந்து, திராவிட முன்னேற்றக் கழக சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். தொழிலதிபரான இவர் இராசிபுரம் அருகே உள்ள கிராமம் ஒன்றில் பிறந்தார்.
# ஏ. கிருஷ்ணவேணி

**கே. கிருஷ்ணவேணி** (*K. Krishnaveni*) என்பவர் இந்தியாவைச் சேர்ந்த ஓர் அரசியல்வாதியாவார். தமிழ்நாட்டிலுள்ள ஆண்டிப்பட்டி தொகுதியின்  முன்னாள் சட்டமன்ற உறுப்பினருமாவார். 1962 ஆம் ஆண்டு நடைபெற்ற தேர்தலில் ஆண்டிபட்டி சட்டமன்ற  தொகுதியில் இந்திய தேசிய காங்கிரசு கட்சியின் வேட்பாளராகப் போட்டியிட்டு தமிழ்நாடு சட்டசபைக்கு தேர்ந்தெடுக்கப்பட்டார்.
# பின்புறத்தோட்டம்


**பின்புறத்தோட்டம்** (back garden) என்பது வசிப்பிடத் தோட்டமாகும். ஒரு வீட்டின் முன்புறத் தோட்டத்திற்கு நேர்எதிராக பின்பக்கமுள்ளது, பின்புறத் தோட்டமாகும். புறநகர் பகுதிகளில் வாழ்ந்த ஆங்கிலேயர்களுக்கு இத்தோட்டக்கலை சிறப்புப் பண்பாடாக விளங்குகிறது.  
ஒரு முக்கியமான கட்டிடம் இரு பகுதிகளாகப் பிரிக்கப்படும் பொழுது முன்புறத் தோட்டம், பின்புறத்தோட்டம் என வழங்கப்படுகிறது. ஆங்கிலேயர்களின் மக்கள் நெருக்கம் மிகுந்த பகுதிகளில் இத்தோட்டக்கலை சிறப்புற்று விளங்குகிறது. இருபதாம் நூற்றாண்டில் வீட்டின் முன் பகுதியில் உள்ள தோட்டம் சாலையை நோக்கி அமைத்தார்கள். பின்புற பகுதியென்பது ஒதுக்கப்பட்ட பகுதியாகவும், நடைபாதையாகவும் பயன்படுத்தப்பட்டது.  

ஒரு வீடு மெத்தைவீடாக இருக்கும் பட்சத்தில் பக்கவாட்டில் பாதை இருக்க வாய்ப்பில்லை. பக்கவாட்டு பாதை இல்லாதபட்சத்தில் வீட்டின்  
வழியாகவே பின்புறத்தோட்டத்திற்குச் செல்ல வேண்டியிருக்கும். ஒரு வீட்டின் முகப்பு சாலையை நோக்கி இருக்கும்போது முன்புறத்தோட்டம் இருக்க வாய்ப்பில்லை.பின்புறத்தில் சிறிதளவு இடமிருக்கும்.  

இங்கிலாந்தின் வடதொழில் நகரங்களில் சிறிய வீடுகள் மற்றும் அருகருகே உள்ள வீடுகள் இருந்தன. அவைகள் இப்பொழுது அழிக்கப்பட்டுவிட்டன. முன்புறத்தோட்டமென்பது சாதாரண மற்றும் பொதுவானது. ஆகையால் மரபுத்தடைகள் மற்றும் விதிக்கு உட்பட்டதாகும். எது எப்படியோ, பின்புறத்தோட்டமென்பது தனித்துவம் மற்றும் அசாதாரணமானது. பின்புறத்தோட்டம் பல்நோக்கம் கொண்டதாக இருக்கிறது.
# ஆர். சிவானந்தம்

**ஆர். சிவானந்தம்** (*R. Sivanandam*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். முதன் முறையாக 1984 ஆம் ஆண்டு தி.மு.க. சார்பாகத் தேர்தலில் போட்டியிட்டு தோல்வியுற்றார். இவர் 1996 மற்றும் 2006 ஆம் ஆண்டுகளில் நடந்த சட்டமன்றத் தேர்தலில், ஆரணி சட்டமன்றத் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் திராவிட முன்னேற்றக் கழக கட்சியைச் சேர்ந்தவர்..
# ஜெ. பிரான்சிஸ் கிருபா

**ஜெ. பிரான்சிஸ் கிருபா** (1974 - 16 செப்டம்பர், 2021) ஒரு தமிழ்நாட்டுப் புதுக்கவிதை எழுத்தாளர் ஆவார்.  

## தொடக்க வாழ்க்கை
திருநெல்வேலி மாவட்டம், நாங்குநேரியை அடுத்த பத்தினிப்பாறை என்னும் சிற்றூரில் 1974-இல் பிறந்த பிரான்சிஸ் கிருபா, பள்ளிப்படிப்புடன் கல்வியை நிறுத்திக்கொண்டார்.  

## படைப்புகள்
எட்டு கவிதைத் தொகுப்புகளையும் *கன்னி* என்ற புதினத்தையும் இயற்றியுள்ளார். *காமராஜ்* (2004) திரைக்கதைக்கும் தேவதேவன் பற்றிய குறும்படத்துக்கும் பங்களித்துள்ளார்.  
| 2003 | மெசியாவின் காயங்கள் | கவிதைத் தொகுப்பு |  |
| --- | --- | --- | --- |
| 2005 | நிழலன்றி ஏதுமற்றவன் |  |  |
| 2006 | கன்னி | புதினம் |  |
| 2008 | மல்லிகைக் கிழமைகள் | கவிதைத் தொகுப்பு |  |
| 2009 (?) | வலியோடு முறியும் மின்னல் | தமிழினி பதிப்பகம் |  |
| 2012 | ஏழுவால் நட்சத்திரம் |  |  |
| 2016 | சம்மனசுக் காடு |  |  |
| ஜெ. பிரான்சிஸ் கிருபா கவிதைகள் |  |  |  |
| 2019 | *சக்தியின் கூத்தில் ஒளியொரு தாளம்* | படிகம் வெளியீடு | } |

## விருதுகள்
| 2007 | சிறந்த புதினம் | ஆனந்த விகடன் | *கன்னி* புதினத்துக்காக |
| --- | --- | --- | --- |
| 2008 | சுந்தர ராமசாமி விருது | நெய்தல் இலக்கிய அமைப்பு | கவிதைகளுக்காக |
| 2017 | சுஜாதா அறக்கட்டளை விருது | சுஜாதா அறக்கட்டளை | *சம்மனசுக்காடு* தொகுப்புக்காக |
| ? | மீரா விருது | *மெசியாவின் காயங்கள்* தொகுப்புக்காக அவர் உடல் பத்தினிப்பாறையில் அடக்கம் செய்யப்பட்டது. |  |
# சா. சிவசுப்பிரமணியன்

**சா. சிவசுப்பிரமணியன்** (S. Sivasubramanian)(10 செப்டம்பர் 1937 - 14 சூன் 2019) ஓர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 ஆம் ஆண்டு தேர்தலில் ஆண்டிமடம் தொகுதியிலிருந்து, திராவிட முன்னேற்ற கழக கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

1998இல் மாநிலங்களவை உறுப்பினரானார்.
# க. இரெ. சின்னராசு



**க. இரெ. சின்னராசு** (*K. R. Chinnarasu*) ஓர் இந்திய அரசியல்வாதியாவார். இவர் தமிழ்நாடு மாநிலத்தின் முன்னாள் சட்டமன்ற உறுப்பினராக இருந்தார். அனைத்திந்திய அண்ணா திராவிட முன்னேற்றக் கழகம் கட்சி சார்பாக கிருட்டிணகிரி தொகுதியில் 1977, 1980 மற்றும் 1984ஆம் ஆண்டின் தமிழ்நாடு சட்டமன்றத் தேர்தலில் போட்டியிட்டு மூன்றுமுறை வெற்றிபெற்றார்.
# ஆர். சொக்கர்

**ஆர். சொக்கர்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989ஆம் ஆண்டு நடைபெற்ற சட்டமன்ற தேர்தலில், விருதுநகர் தொகுதியிலிருந்து, இந்திய தேசிய காங்கிரசு கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் 1996 ஆம் ஆண்டு நடைபெற்ற சட்டமன்ற தேர்தலில், சிவகாசி தொகுதியில் இருந்து, தமிழ் மாநில காங்கிரஸ் (மூப்பனார்) கட்சி சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

சொக்கர் தனது  சட்டமன்ற உறுப்பினர் பதவியை ஜூன் 1, 2000 இல் ராஜினாமா செய்தார். அவரது மகன், சிரிராசு சொக்கர், 2016 மாநில சட்டமன்ற தேர்தலில், சிவகாசியில் போட்டியிட்டார்.
# பழுது நீக்கும் கருவிப் பெட்டி

, ரப்பர் கரைசல் குழாய் ( இரப்பர் பற்றவைப்பு திரவம்) பெரும்பாலும் ஓட்டையான இடத்தைக் குறிக்க மெழுகு வண்ணக்கட்டியினையும் உள்ளடக்குகிறது.]]  
**பழுது நீக்கும் கருவி** அல்லது **சேவை கருவி** (repair kit) என்பது ஒரு சாதனத்தை பழுதுபார்ப்பதற்குப் பயன்படுத்தப்படும் பொருட்களின் தொகுப்பாகும், பொதுவாக இந்தப் பதம் கருவிகள் மற்றும் உதிரி பாகங்கள் இரண்டையும் உள்ளடக்கியது. தானுந்து, படகுகள், விமானங்கள், இருசக்கர வாகனங்கள் மற்றும் மிதிவண்டிகள் போன்ற வாகனங்களுக்காக பல கருவிகள் வடிவமைக்கப்பட்டுள்ளன, மேலும் பழுதான இடத்திலேயே பழுது பார்ப்பதற்காக வாகனத்துடன் இந்தக் கருவிகள் வைத்திருக்கப்படலாம். சில அத்தியாவசிய பாதுகாப்பு உபகரணங்களாகக் கருதப்பட்டு, உயிர்வாழும் கருவிகளும் சேர்க்கப்படலாம். இராணுவத்தில், விமானங்களில் பெரிய நீர்நிலைகளை கடக்கும் பணியாளர்கள் ஒரு தெப்பம் மற்றும் மிதவை பழுதுபார்க்கும் கருவியுடன் பொருத்தப்பட்டிருக்கலாம். வகையைப் பொறுத்து, ஒரு பொருளை வாங்கும் போது பழுதுபார்க்கும் கருவிகள் சேர்க்கப்படலாம் அல்லது தனித்தனியாக வாங்கப்படலாம்.  

## உதாரணம்
விண்வெளி வீரர்கள் கிறிஸ் பெர்குசன் (இடது), STS-135 தளபதி; டக் ஹர்லி (வலது), வலவன் மற்றும் ரெக்ஸ் வால்ஹெய்ம், இயந்திர வல்லுநர், நாசாவின் ஜான்சன் விண்வெளி மையத்தில் உள்ள விண்வெளி வாகன கருவி அமைப்பில் கருவிகள் மற்றும் பழுதுபார்க்கும் கருவிகள் பயிற்சி அமர்வில் பங்கேற்கின்றனர்.]]  
மிதிவண்டி பழுதுபார்க்கும் கருவியில், பழுதான ஆன வட்டையினை சரிசெய்வதற்கான கருவிகள் மற்றும் ஒட்டுகள் மற்றும் பசை ஆகியவை இருக்கும். ஊதப்பட்ட படகுகள் மற்றும் கூடாரங்கள் போன்ற துணிப் பொருட்களில் உள்ள துளைகளை சரிசெய்ய இணைப்புகள் மற்றும் பசை உள்ளிட்ட பிற கருவிகள் பயன்படுத்தப்படுகின்றன.  

விண்வெளியில், விண்கல வெப்ப பாதுகாப்பு ஓடுகளை சரிசெய்வதற்கும், விண்வெளி உடைகளை சரிசெய்வதற்கும் கருவிகள் உருவாக்கப்பட்டுள்ளன.
# எம். செல்லமுத்து

**எம். செல்லமுத்து** (M. Sellamuthu) என்பவர் இந்திய அரசியல்வாதி மற்றும் முன்னாள் தமிழ்நாடு  சட்டமன்ற உறுப்பினர் ஆவார். 1980 ஆம் ஆண்டு தமிழ்நாடு சட்டமன்றத் தேர்தலில் இந்திய பொதுவுடமைக் கட்சி (மார்க்சிஸ்ட்)யின் சார்பாக திருவாரூர் சட்டமன்றத் தொகுதியில் இருந்து போட்டியிட்டுத் தமிழ்நாடு சட்டமன்றத்திற்கு தேர்ந்தெடுக்கப்பட்டார்.  
இவர், 1980-1984 வரை உள்ள காலத்தில் சட்டமன்ற உறுப்பினராக இருந்துள்ளார்.
# பெ. சு. திருவேங்கடம்


**பெரியகுளம்பாடி சுப்பராயன் திருவேங்கடம்** (17, ஆகத்து 17, 1935 - 12, செம்டம்பர், 2022) என்பவர் ஒரு இந்திய அரசியல்வாதி ஆவார். இவர் நான்கு தனித்தனி சந்தர்ப்பங்களில் தமிழ்நாடு சட்டமன்ற உறுப்பினராக பணியாற்றியுள்ளார். இவர் தமிழ்நாட்டின் திராவிட அரசியல் கட்சியான திராவிட முன்னேற்றக் கழக கட்சியின் உறுப்பினர் ஆவார்.  

## அரசியல்வாழ்வு
இவர் 1962இல் ஊராட்சித் தலைவராகவும், 1970 இல் துரிஞ்சாபுரம் ஊராட்சி ஒன்றியக் குழு தலைவராகவும் தேர்ந்தெடுக்கப்பட்டார். அதன் பின்னர் 1977, 1980, 1989, 1996 தமிழ்நாடு சட்டமன்றத் தேர்தல்களில், திராவிட முன்னேற்றக் கழக வேட்பாளராக, கலசப்பாக்கம் தொகுதியில் இருந்து, தமிழ்நாடு சட்டசபைக்குத் தேர்ந்தெடுக்கப்பட்டார்.  

## குடும்பம்
பெ. சு. திருவேங்கடத்துக்கு சகுந்தலா என்ற மனைவியும், நான்கு மகள்களும், இரண்டு மகன்களும் உள்ளனர். இவரது மகன் பெ. சு. தி. சரவணன் கலசப்பாக்கம் தொகுதியின் சட்டமன்ற உறுப்பினராக உள்ளார்.
# பொன். விஜயராகவன்



**பொன். விஜயராகவன்** (*Pon. Vijayaraghavan*) என்பவர் கன்னியாகுமரி மாவட்ட அரசியல்வாதி ஆவார்.  

## சட்டமன்றத் தேர்தல்
பொன். விஜயராகவன் கன்னியாகுமரி மாவட்டத்திலிருந்து மூன்று முறை தமிழக சட்டசபைக்கு தேர்ந்தெடுக்கப்பட்டார். 1977 தேர்தலில் ஜனதா கட்சி வேட்பாளராகவும், 1980 தேர்தலில் சுதந்திர வேட்பாளராகவும், 1989 தேர்தலில் மீண்டும் ஜனதா கட்சி வேட்பாளராக கிள்ளியூர் தொகுதியிலிருந்து தேர்ந்தெடுக்கப்பட்டார்.  

## நாடாளுமன்றத் தேர்தல்
இவர் 1980 மற்றும் 1984 தேர்தல்களை நாகர்கோவில் நாடாளுமன்ற தொகுதியில் என். தினேஷ் என்பவருக்கு எதிராக ஜனதா கட்சி]வேட்பாளராக போட்டியிட்டுத் தோற்றார். 1985 ஆம் ஆண்டு திருச்செந்தூர் தொகுதியில் ஆர். தனுஷ்கோடி ஆதித்தனுக்கு எதிராக ஜனதா கட்சியின் வேட்பாளராக போட்டியிட்டுத் தோற்றார்.
# இரா. செந்தில்

'''  
மருத்துவர் **இரா. செந்தில்** *(Dr. R. Senthil)* என்பவர் பாட்டாளி மக்கள் கட்சியைச் சார்ந்த ஓர் அரசியல்வாதியாவார். இவர் தமிழ்நாட்டின் தர்மபுரி மக்களவை தொகுதியின் மூலம் 14வது மக்களவை உறுப்பினராக 2004ஆம் ஆண்டில் தேர்ந்தெடுக்கப்பட்டு 2009ஆம் ஆண்டு வரை பதவி வகித்தார். இவர் 1986ஆம் ஆண்டு சென்னை, கீழ்பாக்கம் மருத்துவக் கல்லூரியில் மருத்துவ பட்டமும் மருத்துவ மேல்படிப்பினை இசுடான்லி மருத்துவக் கல்லூரியில் முடித்தார்.
# எம். பிச்சைமணி


**எம். பிச்சைமணி** (*M. Pitchaimani*) இந்திய விண்வெளி ஆராய்ச்சிக் கழகத்தின் விஞ்ஞானி ஆவார். தற்போது மிஸ்ரா தொலைதொடா்பு கண்கானிப்பு மற்றும் கட்டளை பிணையம் (ISTRAC) இன் பணி நடவடிக்கை மற்றும் உடல்நலன் பகுப்பாய்வு (MOHA) பொது முகாமையாளராக பணியாற்றுகிறார். அவர் பல்வேறு இந்திய விண்கலங்களின் இயக்க நிர்வாகத்தை மேற்பார்வையிட்டார் மற்றும் பல சவால்களை எதிர்கொண்டார். தற்போது இந்தியாவின் முதல் சந்திர கிரகணத்தின் இயக்க இயக்குநர், சந்திரயான் I. இவர் 1980 இல் இஸ்ரோவில் சேர்ந்தார்.
# ஆர். எம். பாபு முருகவேல்

**ஆர். எம். பாபு முருகவேல்** ஓர் தமிழக அரசியல்வாதி.  

2011 ஆம் ஆண்டு நடந்த தமிழ்நாடு சட்டமன்றத் தேர்தலில், ஆரணி சட்டமன்றத் தொகுதியில் தேசிய முற்போக்கு திராவிட கழகத்தின் சார்பாக போட்டியிட்டு வெற்றி பெற்றார். 2016 ஆம் ஆண்டு நடந்த தேர்தலில், இந்த சட்டமன்றத் தொகுதியில் எஸ். சேவூர் ராமச்சந்திரனிடம் தோல்வியடைந்தார்.
# காரிரத்தினக் கவிராயர்


**காரிரத்தினக் கவிராயர்** என்பவர் உரையாசிரியர்களுள் குறிப்பிடத்தக்கவர். இவர் ஒரு வைணவப் புலவராவார். இவரது காலம் 17-ம் நூற்றாண்டு ஆகும்.  

## பிறப்பு
இவர் திருநெல்வேலி மாவட்டத்தில் ஆழ்வார் திருநகரிக்கு அருகில் உள்ள தென்திருப்பேரையில் வேளாண் மரபில் பிறந்தவர். காரிரத்தினம் என்பது நம்மாழ்வாரின் சிறப்புப் பெயர். வைணவராகிய இக்கவிராயர் நம்மாழ்வாரின் பெயரைப் பெற்றார். இவர் ஆழ்வார் திருநகரியில் இருந்தவரும், மாறன் அலங்காரம் முதலான நூல்களை இயற்றிவருமான திருக்குருகைப் பெருமாள் கவியராயரிடம் கல்வி பயின்றார்.  

## கல்வி
ஆழ்வார் திருநகரில் இருந்த 'மாறன் அலங்காரம்' முதலான நுல்களை இயற்றிய திருக்குருகைப் பெருமள் கவிராயரிடம் கல்வி பயின்றார்.  

## எழுதிய நூல்கள்
மாறன் அலங்காரம் என்ற நூலுக்கு உரையும், திருக்குறள் பரிமேலழகர் உரைக்கு விளக்கமாக 'நுண் பொருள் மாலை' என்ற ஒரு நூலும் இயற்றியுள்ளார். 'தொல்காப்பிய நுண் பொருள் மாலை' என்ற உரை விளக்கம் எழுதியதாகக் கூறுவர்.  

### நுண்பொருள் மாலை
திருக்குறள் பரிமேலழகர் உரைக்கு காரிரத்தினக் கவிராயர் இயற்றிய விளக்கமான நூல் 'நுண்பொருள் மாலை'. இவ்விளக்கவுரை செந்தமிழில் (6-10) வெளிவந்தது. பரிமேலழகர் உரையில் விளக்கம் காணவேண்டிய பகுதிக்கும், பலமுறை நுணுகிக் கற்றுத் தெளியவேண்டிய பகுதிக்கும் அரிய இலக்கண குறிப்புக்கும் விளக்கம் எழுதியுள்ளார்.
# மாவட்ட ஆசிரியர் கல்வி மற்றும் பயிற்சி நிறுவனம், குருக்கத்தி

**மாவட்ட ஆசிரியர் கல்வி மற்றும் பயிற்சி நிறுவனம்** (*DISTRICT INSTITUTE OF EDUCATION AND TRAINING*) என்பது கீழ்வேழூர் தாலுகா நாகப்பட்டினம் மாவட்டத்தில் குருக்கத்தியில் அமைந்துள்ள அரசு ஆசிரியர் பயிற்சி நிறுவனம் ஆகும்.  

## அமைவிடம்
இது 1998-1999 ஆம் ஆண்டில் நாகப்பட்டினம் மாவட்டம், குருக்கத்தியில் அமைக்கப்பட்டது.  

## துறைகள்
1. பணி முன் பயிற்சி
1. பணியிடைப் பயிற்சி
1. கல்வி தொழில்நுட்பம்
1. மாவட்ட கருவூல தொகுப்பு
1. திட்டமிடல் மற்றும் மேலாண்மை.
1. பணி அனுபவம்.
1. கலைத்திட்டம் உருவாக்குதல், மேம்படுத்துதல்,மதிப்பிடுதல்.
# சஞ்சய் ராமசாமி



**சஞ்சய் ராமசாமி** (*Sanjay Ramasamy*) இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் 1991 சட்டமன்றத் தேர்தலில், விருதுநகர் சட்டமன்றத் தொகுதியில் சரத்சந்திர சின்ஹா இந்திய காங்கிரசு (சமத்துவம்) கட்சி சார்பில் போட்டியிட்டு தமிழ்நாடு சட்டசபைக்குத் தேர்ந்தெடுக்கப்பட்டார். தற்பொழுது இவர் பாரதிய ஜனதா கட்சியில் இணைந்துள்ளார்.
# எம். பன்னீர்செல்வம்



**எம். பன்னீர்செல்வம்** (M. Panneerselvam) ஓர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். பன்னீர்செல்வம் ஆம்பூர் கன்கார்டிய உயர்நிலைப் பள்ளியில் கல்வி பயின்றுள்ளார். இவர் திராவிட முன்னேற்றக் கழகம் கட்சி சார்பாக ஆம்பூர் சட்டமன்றத் தொகுதியிலிருந்து, 1967 மற்றும் 1971ஆம் ஆண்டுகள் நடந்த தமிழ்நாடு சட்டமன்றத் தேர்தல்களில் போட்டியிட்டு வெற்றிபெற்றார்.
# சம்சுதின்


**சம்சுதின்** என்ற **கா. மு. கதிரவன்** (*Samsudeen*) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். தமிழ்நாடு சட்டமன்றப் பேரவையில், தி. மு. க. வேட்பாளராக 1971 ஆம் ஆண்டு நடந்த தேர்தலில் போட்டியிட்டு, தென்காசி தொகுதியில் தேர்ந்தெடுக்கப்பட்டார். பின்னர் 1989 ஆம் ஆண்டு நடந்த தேர்தலில் போட்டியிட்டு, கடையநல்லூர் தொகுதியில் தேர்ந்தெடுக்கப்பட்டார்.
# சிவ பிருந்தாதேவி



**சிவ பிருந்தாதேவி**''' (Siva Brindadevi) (1927 – 1998) அன்னை சாயிமாதாபிருந்தாதேவி என அறியப்படும் இவர் ஒரு ஆன்மிகவாதி மற்றும் சமூக சேவகரும் ஆவார்.  

## ஆதீனம்
இவர் புதுக்கோட்டையில் திலகவதியார் திருவருள் ஆதீனம் நிறுவி அதில் ஆதீனமாகவும் செயல்பட்டார்.  

## பிறப்பு
சாயிமாதா சிவபிருந்தா தேவி‌ தமிழ்நாட்டில்புதுக்கோட்டையில் நட்டுவனார்- நல்லம்மாளுக்கு மகளாக 1927இல் பிறந்தார்.  

## படிப்பு
இவர், திருக்கோகர்ணம் ஸ்டேட் செகண்டரி பள்ளியில் 5ஆம் வகுப்பு வரை படித்தார். அது முதலாக கதை, கவிதைகள் எழுதினார்.  

## ஆன்மீக ஈடுபாடு
புதுக்கோட்டை ராணியார் உயர்நிலைப் பள்ளியில் படித்துக் கொண்டிருந்தபோதுதான், ஆன்மீக ஈடுபாடு ஏற்பட்டது. பிறகு பிருந்தவனம் எனும் தம் பெயரைப் பிருந்தாவனதேவி என மாற்றினார். நாளடைவில் புதுக்கோட்டையிலுள்ள திருவருள் மட ஆதீன கர்த்தரானார்.  

## தேசப்பற்று
1948இல் காந்தி இறந்தபோது அவரைப் பற்றி தம் முதல் கவிதையை எழுதினார். க. முத்துசாமி வல்லத்தரசு தலைமையில் நடந்த விழாவில் காந்தி,நேருவின் தியாகத்தைப் பற்றி பேசினார்.  

## மறைவு
27 நவம்பர் 1998இல் இயற்கையெய்தினார்.  

பைம்பொழில் மீரான், தலைநிமிர்ந்த தமிழச்சிகள், சூலை 2007
# எஸ். ஆர். முனுசாமி

**எஸ். ஆர். முனுசாமி** (*S. R. Munusamy}* என்பவர் ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் 1957 ஆம் ஆண்டின் சென்னை மாநில சட்டமன்றத் தேர்தலில், ஆம்பூர் தொகுதியில் இருந்து, இந்திய தேசிய காங்கிரசு கட்சி சார்பாக போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். வெற்றி பெற்ற இருவரில், மற்றொருவர் வி. கே. கிருஷ்ணமூர்த்தி ஆவார்.
# காஞ்சனா கமலநாதன்



**காஞ்சனா கமலநாதன்** *(Kanchana Kamalanathan)* ஓர் இந்திய அரசியல்வாதியும், மற்றும் தமிழகத்தின் முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகம் கட்சியின் மகளிரணி சார்பாக, கிருஷ்ணகிரி சட்டமன்றத் தொகுதியில், 1989 மற்றும் 1996  ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் போட்டியிட்டு வெற்றிபெற்றார்.
# உயிரியல் வானிலையியல்


**உயிரியல் வானிலையியல்** *(Biometeorology)* என்பது உயிர்க்கோளம், புவி வளிமண்டலம் இரண்டின் ஊடாட்டத்தை ஒரு பருவம் அல்லது அதற்கும் குறைவான கால அளவில் பயிலும் பல துறையிடை அறிவியல் புலமாகும். கால அளவு இதை விடக் கூடும்போது இத்துறையே **உயிரியல் காலநிலையியல்** எனப்படுகிறது. இத்துறை தாவரங்கள்,விலங்குகள் மீதான வானிலையின் விளைவுகளைக் கண்டறியும் அறிவியலாகும்.  
### தோற்றம்
உலக உயிரியல் வானிலையியல் கழகம் 1956 ஆம் ஆண்டு தோற்றுவிக்கப்பட்டது. இது பின்வரும் 5 வகை உட்பிரிவுகளைக் கொண்டது.  
- தாவர வானிலையியல்
- விலங்கின வானிலையியல்
- மனித வானிலையியல்
- விண்வெளி உயிரியல் வானிலையியல்
- தொல் உயிரியல் வானிலையியல்.
இத்துறை மனிதன் உட்பட அனைத்து உயிரிகளின் நல்வாழ்வு நிலையிலும்,நோயுற்ற நிலையிலும் வானிலை சார்ந்த காரணிகளின் விளைவுகளைக் கண்டறிகிறது.  

## வானிலை, உயிர்க்கோள ஊடாட்ட நிகழ்வுகள்
வானிலை நிகழ்ச்சிகள் குறுங்கால அலவில் உயிரியல் நிகழ்வுகளின்பால தாக்கம் செலுத்துகின்றன. எடுத்துகாட்டாக, தொடுவானில் இருந்து சூரியன் காலையில் மேலெழ எழ, தாவர இலைகளில் ஒளிச்சேர்க்கை நடைபெற போத்துமான ஒளி மட்டம் கிடைக்கிறது. பின்னர், பகலில், காற்றின் வெப்பநிலையும் ஈரப்பதமும் பகுதியாக அல்லது முழுவதுமாக இலைத்துளைகள் தூண்டி மூடவைக்கின்றன. இத்தாவரத் துலங்கல் இலைகளில் ஆவிப்போக்கு வழியாக நீர் ஆவியாகி இழப்பதைத் தவிர்க்கிறது. மிகப் பொதுவாக அன்றாட வானிலையியல் மாறிகளின் படிமலர்ச்சிதவர, விலங்கின பருவமுறை சீரிசைவைக் கட்டுபடுத்துகிறது.  

வாழும் உயிரிகளும் ஒருங்கிணைந்து வானிலை பாணிகளை ஓரளவு மாற்றுகின்றன. காடுகளின் ஆவிப்போக்கு வீதம், அல்லது செறிவான தாவரத்திணைப் பொருண்மம் வளிமண்டலத்தில் நீரை ஆவி வடிவத்தில் விடுவிக்கிறது. இந்தக் கள நிகழ்வு தொடர்ந்து வேகமாக நிகழும்போது அப்பகுதியில் மழைப்பொழிவை உருவாக்குகிறது.மேலும், இன்னொரு எடுத்துகாட்டாக, தாவரங்கள் வாடும்போது இளையின் கோணம் மாறிடுவதால், சுரிய ஒளியின் எதிர்தெறிப்பும் கட்த்தலும் உட்கவர்தலும் மாறுகிறது. இது தரையில் இருந்து வளைமண்டலம் வரை சூழலின் ஒளிகவர் வீதத்தையும் உணர்வெப்ப, மறைவெப்பப் பெருக்குகளின் சார்பு முதன்மையினையும் மாற்றுகிறது . கடலியல் சார்ந்த எடுத்துகாட்டாக, கடல்நீர் உயிரியல் செயல்பாட்டால் வெளியிடப்படும் இருமீதைல் கந்தகியின் வளிமண்டல காற்றுத்தூசிப் படலத்தின்பாலான தாக்கத்தையும் கருதலாம்.  

## மனிதர்பால் வானிலையின் விளைவுகள்

உயிரியல் வானிலையியலின்முறைகளும் அளவீடுகளும் மற்ற உயிர்க்கோளபகுதிகளுக்கு அமைவதைப் போலவே மாந்தருக்கும் வளிமண்டல ஊடாட்டத்துக்கும் பொருந்துகின்றன.சில மாந்தரினக் கூறுபாடுகள் மேலும் ஆழ்ந்த ஆய்வினைக் கோருகின்றன. எடுத்துகாட்டாக, காற்றுச் சில்லிப்பு ஆய்வு மாந்தரின் மீது தொடர்ந்த காற்று, வெப்பநிலை ஏற்படுத்தும் விளைவை அவர்கள் எவ்வளவு நேரம் தாங்க இயலும் என்பதை ஆய்கிறது. அடுத்த முதன்மையான ஆய்வு, மாந்தர்பல் காற்றூடே நிலவும் ஒவ்வாமை ஈனிகள், பொலன் துகள்கள், காற்றுத்தூசுப் படலம் ஆகியவற்றின் தாக்கம் பற்றிய ஆய்வாகும்: வானிலை நிலைமைகள் இந்த ஒவ்வாமை ஈனிகள் வெளியிடப்படுவதையும் படிதலையும் ஊக்குவிக்கலாம் அல்லது எதிர்க்கலாம். சிலவேளைகளில் மக்களது உடல்நலத்தைக் கடுமையாக இவை தாக்கலாம்.
# அயோடின் மதிப்பு

வேதியியலில் **அயோடின் மதிப்பு** (*Iodine value*) என்பது 100 கிராம் வேதிப்பொருளில் கரைந்துள்ள அயோடினின் (கிராமில்) நிறையே ஆகும். அயோடின் எண் என்பது பெரும்பாலும் கொழுப்பு அமிலங்களின் நிறைவுறா தன்மையின் அளவை கண்டறிய பயன்படுகிறது. இந்த நிறைவுறா சேர்மங்களில் உள்ள இரட்டை பிணைப்புகளில் அயோடின் சேர்மங்கள் வினை புரிகின்றன. அதிக C=C பிணைப்புள்ள கொழுப்பு சேர்மங்களில் அயோடின் எண் மதிப்பு அதிகமாக இருக்கும்.  

தேங்காய் எண்ணெய் அதிக நிறைவுற்ற தன்மை கொண்டுள்ளதை அட்டவணையிலிருந்து தெரிகிறது. அதாவது இது சவர்க்காரம் தயாரிக்க மிகவும் உகந்தது. ஆனால் ஆளிவிதை அதிக நிறைவுறாத் தன்மை கொண்டுள்ளதால் உலர்ந்த எண்ணெய் தயாரிக்கவும், எண்ணெய் வண்ணப் பூச்சி தயாரிக்கவும் பயன்படுகிறது.  

## அயோடின் மதிப்புகளின் அட்டவணை
| துணி எண்ணெய் | 163 – 173 |  |
| --- | --- | --- |
| திராட்சை விதை எண்ணெய் | 124 – 144 |  |
| பாமாயில் எண்ணெய் | 44 – 51 |  |
| ஆலிவ் எண்ணெய் | 80 – 88 |  |
| தேங்காய் எண்ணெய் | 7 – 12 |  |
| பனை கர்னல் எண்ணெய் | 16 – 19 |  |
| கொக்கோ வெண்ணெய் எண்ணெய் | 35 – 40 |  |
| ஜொஜோபா எண்ணெய் | 80 ~ 82 |  |
| கசகசா எண்ணெய் | 133 ~ 133 |  |
| பருத்தி விதை எண்ணெய் | 100 – 117 |  |
| மக்காச்சோள எண்ணெய் | 109 – 133 |  |
| கனோலா எண்ணெய் | 110 – 126 |  |
| ரப் சீடு எண்ணெய் | 94 – 120 |  |
| கோதுமை முளை எண்ணெய் | 115 – 134 |  |
| சூரியகாந்தி எண்ணெய் | 118 – 144 |  |
| ஆளி நெய் | 136 – 178 |  |
| சோயா அவரை எண்ணெய் | 120 – 136 |  |
| கடலை எண்ணெய் | 84 – 106 |  |
| அரிசித் தவிட்டு எண்ணெய் | 95 – 108 |  |
| வாதுமை கொட்டைஎண்ணெய் | 120 – 155 | } |

## ஆராய்ச்சி நெறிமுறையியல்
இந்த குறிப்பிட்ட பகுப்பானது அயோடின் வெளியேற்ற அளவியலானது ஒரு எடுத்துக்காட்டாகும். அயோடின் கரைசலானது மஞ்சள்/பழுப்பு நிறமாக இருக்கும்.ஆயினும், இது சோதனை செய்யப்படக்கூடிய கரைசலுக்கு சேர்க்கபடும் போது, அயோடின் உடன் செயல்படும் எந்த இரசாயனத் தொகுதியும் (வழக்கமாக இந்த சோதனை C = C இரட்டை பிணைப்புகளில்) ஓரளவு வலிமையை அல்லது நிறத்தை (அயோடின் கரைசலை ஏற்பதன்  மூலம்) குறைக்கின்றன. இதனால் ஒரு தீர்வுக்குத் தேவைப்படும் அயோடின் அளவு, மஞ்சள் / பழுப்பு நிற நிறத்தை தக்கவைத்துக்கொள்வதன் மூலம் அயோடின் கவரக்கூடிய குணாதிசயங்களை தீர்மானிக்க பயன்படுத்தலாம்.  

பகுப்பாய்வு இந்த முறை தொடர்புடைய இரசாயன எதிர்வினை டயோடோ அல்கேனே (R மற்றும் R 'ஆல்கைல் அல்லது பிற கரிம தொகுதிகளை அடையாளப்படுத்துதல்) உருவாக்கும்.  
: <math>\mathrm{R{-}CH{=}CH{-}R' + I_2 \longrightarrow R{-}CHI{-}CHI{-}R'}</math>  
முன்னோடி ஆல்கீன் (RCH = CHR ') நிறமற்றது, மேலும் இது ஆர்கனோஅயோடின் தயாரிப்பு (RCHI-CHIR') ஆகும்.  

ஒரு வழக்கமான செயல்முறை, கொழுப்பு அமிலம் ஆனஸ் அல்லது விஜ்ஸ் கரைசல் ஒரு அதிகமாக, வினைபுரிகிறது, இவை, அயோடின் மோனோபுரோமைடு (IBr) மற்றும் அயோடின்மோனோகுளோரைடு  
கரைசலுடன் (ICl) உறைபனி அசிட்டிக் அமிலம். அயோடின் மோனோபிரைடு (அல்லது மோனோகுளோரைடு) பின்னர் பொட்டாசியம் அயோடைடுடன் செயல்பட அனுமதிக்கப்படுகிறது, அது அயோடைனுக்கு மாற்றியமைக்கப்படுகிறது, இதன் செறிவு சோடியம் தியோஸ்சுஃபெட்டுடன் டிடரேஷன் மூலம் தீர்மானிக்கப்படுகிறது[9]  

### ஹுல்பெல்லின் அயோடின்
அயோடினைக் கொண்டு மெர்குரிக் குளோரைடு முன்னிலையில் உள்ள ஹுல்பெல்லின் அயோடின் மதிப்பை அறிமுகப்படுத்தியது, ஆனால் உண்மையான ரஜெண்டுடன் (அநேகமாக அயோடின் குளோரைடு) மெர்குரிக் குளோரைடு மற்றும் அயோடின் ஆகியவற்றில் இருந்து உருவானது. அயோடின் அல்லாத அயோடின் அல்லாத செல்லுபடியாகாத வரையறையானது சாதாரண முறையாகும்
# திருவண்ணாமலை கால்நடைச் சந்தை



**திருவண்ணாமலை கால்நடைச் சந்தை** என்பது தமிழ்நாட்டின், திருவண்ணாமலையில் ஆண்டுக்கு ஒருமுறை ஒரு வாரம் நடைபெறும் கால்நடை சந்தையாகும். இது கார்த்திகை தீப விழாவை ஒட்டி ஆண்டுதோறும் நடக்கிறது. இந்தச் சந்தை நூற்றாண்டுகளாக நடத்தபட்டு வருவதாக தெரிகிறது.  

பல்வேறு வகைகளைச் சார்ந்த மாடுகள், குதிரைகள், ஆடுகள், மாட்டு வண்டிகள், குதிரை வண்டிகள் போன்றவை இச்சந்தைக்குக் கொண்டு வரப்படுகின்றன. மாடுகள், குதிரைகள் போன்றவற்றுக்குத் தேவைப்படும் கயிறு, மணி போன்றவற்றை விற்க தற்காலிகக் கடைகள் சந்தைக்கு அருகில் அமைக்கப்படுகின்றன. இன்றைக்கு மாடுகள், குதிரைகள் போன்றவற்றை வெளியூர்களிளிருந்து கொண்டு வருவதற்கு மோட்டார் வாகனங்களைப் ( சுமையுந்து, உழுவை ஊர்தி,) பயன்படுத்துகின்றனர். மோட்டார் வாகனங்களின் வருகைக்கு முன்பு பல்வேறு ஊர்களிலிருந்து தங்கள் கால்நடைகளை பல நாட்கள் கால்நடையாகவே நடத்தி வந்து விற்பனை செய்திருப்பதை அறிய முடிகிறது  

## பயண வழி

பெரும்பாலும் தென்மாவட்டங்களைச் சார்ந்தவர்கள் காட்டுமன்னார்குடி - கம்மாபுரம் - எலவனாசுர்பேட்டை புகைப் பட்டி - திருக்கோயிலூர் - மாத்தூர் வழியாக திருவண்ணாமலையை வந்தடைந்தார்கள்.  

## சந்தை வியாபாரிகளின் வழக்கம்
இவர்களின் பயணத்தின் பொழுது அவர்களுடன் குதிரையினை அலங்காரம் செய்வதற்குரிய பொருட்கள், மாற்று உடை, சமையல் பாத்திரங்கள், அரிசி பருப்பு உள்ளிட்ட மளிகைப் பொருட்கள் அனைத்தையும் ரேக்ளா வண்டியின் அடியில் வைத்துக் கொண்டு வருகின்றனர். வழியில் ஓய்வெடுக்கும் இடங்களிலேயே உணவு சமைத்து உண்பதை வழக்கமாக கொண்டுள்ளனர்.
# கொ. கோபிநாத்

**கொ. கோபிநாத்** (*K. Gopinath*, பிறப்பு: நவம்பர் 19, 1962) என்பவர் ஓர் இந்திய அரசியல்வாதி. இவர் தமிழ்நாடு சட்டமன்ற முன்னாள் உறுப்பினர் ஆவார். இவர் இந்திய தேசிய காங்கிரசு கட்சி சார்பாக ஓசூர் சட்டமன்றத் தொகுதியில் 2011ஆம் ஆண்டின் தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார். இதற்கு முன் இவர் இத்தொகுதியில் இருந்து இதே கட்சி சார்பாக 2001 மற்றும்  
2006 ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் போட்டியிட்டு வெற்றி பெற்றுள்ளார்  

தமிழ்நாடு சட்டமன்றத் தேர்தல், 2016 இல் இத்தொகுதியில் இவர் அனைத்திந்திய அண்ணா திராவிட முன்னேற்றக் கழக வேட்பாளர் பாலகிருஷ்ணா ரெட்டியிடம் தோல்வி அடைந்தார்.  

## இளமைப்பருவம்
இவர் கிருஷ்ணகிரி மாவட்டம், ஓசூர் பகுதியில் 1962ஆம் ஆண்டு நவம்பர் 19ஆம் நாள் பிறந்தார். இவரது தந்தை கொண்டப்பா ஆவார். இவர் மணமானவர்.  

### போட்டியிட்டவை
| தேர்தல்கள் | தொகுதி | கட்சி | முடிவு | வாக்கு விழுக்காடு | எதிர் வேட்பாளர் | எதிராக போட்டியிட்ட கட்சி | எதிர் வேட்பாளரின் வாக்கு விழுக்காடு |  |
| --- | --- | --- | --- | --- | --- | --- | --- | --- |
| தமிழ்நாடு சட்டமன்றத் தேர்தல், 1996 | ஒசூர் | காங்கிரசு | *தோல்வி* | 9.42 | பி. வெங்கடசுவாமி | ஜனதா தளம் | 34.89 |  |
| தமிழ்நாடு சட்டமன்றத் தேர்தல், 2001 | ஒசூர் | காங்கிரசு | *வெற்றி* | 35.24 | பி. வெங்கடசுவாமி | பாஜக | 30.25 |  |
| தமிழ்நாடு சட்டமன்றத் தேர்தல், 2006 | ஒசூர் | காங்கிரசு | *வெற்றி* | 42.08 | வி. சம்பங்கி ராமையா | அதிமுக | 36.26 |  |
| தமிழ்நாடு சட்டமன்றத் தேர்தல், 2011 | ஒசூர் | காங்கிரசு | *வெற்றி* | 37.79 | எஸ். ஜான்திமோதி | தேமுதிக | 29.56 |  |
| தமிழ்நாடு சட்டமன்றத் தேர்தல், 2016 | ஒசூர் | காங்கிரசு | *தோல்வி* | 30.92 | பாலகிருஷ்ணா ரெட்டி | அதிமுக | 41.59 |  |
| இந்தியப் பொதுத் தேர்தல், 2024 | கிரூஷ்ணகிரி | காங்கிரசு | *வெற்றி* | 42.3 | வி. ஜெயபிரகாஷ் | அதிமுக | 25.8 | } |
# நச்சுத்தாவரம்

]]**நச்சுத்தாவரம் ** (Bane (plant) பேண் எனும் இந்தச் சொல்லானது பழமையான ஆங்கிலத்தின் பனா எனும் சொல்லில் இருந்து உருவானது. இந்தச் சொல்லுக்கு இறப்பினை எற்படுத்துவது, நச்சு என்பது பொருளாகும்.  
## வகைகள்
ஒற்றை இனங்கள், இனப்பெருக்கம் அல்லது நச்சு நிறைந்த குடும்பம் ஆகியவை தனித்தனியாக பேண் என குறிப்பிடப்படுகின்றன.  

### ஆஸ்திரிய சிறுத்தை நச்சுத் தாவரம்
*டொரோனிகம் ஆஸ்ட்ரியாகம்*, இது 45 முதல் 60 செ.மீ இடைவெளியுடன் சுமார் 60 முதல் 90 சென்டிமீட்டர் உயரத்திற்கு வளரும். சிறிது நீர் தேவைப்படுகிறது, வசந்த காலத்தின் பிற்பகுதியில் கோடையின் தொடக்கத்தில் பூக்கும், மற்றும் பிரகாசமான மஞ்சள் நிற பூக்களைக் கொண்டுள்ளது.  

### லியோபார்ட்டின் பேன்
டோரோனிக்கம் ஓரியண்டலே, லிட்டில் லியோ என்றும் அழைக்கப்படுகிறது. இது 23 முதல் 30 செ.மீ இடைவெளியுடன் 40 முதல் 46 செமீ வரை அதிகரிக்கும். அதன் அனைத்து பகுதிகளும் நச்சுத்தன்மை கொண்டது.
# அகாரிகஸ் பைஸ்போரஸ்


## வகைப்பாடு

இந்த காளான் முதலில் *Mordecai Cubitt Cooke என்ற ஆங்கில தாவரவியல் அறிஞரால் விவரிக்கப்பட்டது. இவர் 1871 ல் தனது Handbook of British Fungi என்ற புத்தகத்தில் *அகாரிகஸ் கம்பெஸ்டிரிஸ்* (வகை. *ஹார்டென்சிஸ்*) என்ற காளான் இனத்தின் ஒரு வகையாக குறிப்பிட்டார். பின்னர் Jacob Emanuel Lange என்ற டச்சு நாட்டு காளான் இயல் அறிஞர் இதனை வளர்க்கக்கூடிய தனி காளான் இனமான *சாலியோட்டா ஹார்டென்சிஸ்* (வகை. *பைஸ்போரா*) என 1926 ல் குறிப்பிட்டார். 1938 ல் *சாலியோட்டா பிஸ்போரா* என்ற தனி சிற்றினமாக உருவாக்கப்பட்டது. தற்போதைய தாவரவியல் பெயரான *அகாரிகஸ் பைஸ்போரஸ்'' 1946 ல் Emil Imbach என்பவரால் வழங்கப்பட்டது. பின்னர் பிரெஞ்ச் வேளாண் வல்லுநரான என்பவரால் காளான் மறு நடவு செய்யும் முறை அறிமுகப்படுத்தப்பட்டது.  

## ஊட்டச்சத்து மதிப்பீடு
100 கிராம் அளவுடைய உணவுக் காளானில் 93 கிலோஜுல் (22 கிலோ கலோரி) ஆற்றல் உள்ளது. மேலும் இதில் பி வைட்டமின்கள், வைட்டமின் டி (எர்கோகால்சிஃபெரால் - வைட்டமின் டி2), ரைபோஃபிளேவின், நியாசின், பாண்டோதனிக் அமிலம் ஆகியவை காணப்படுகின்றன....  

### அட்டவணை
# தா. சாமிக்கண்ணு



**தா. சாமிக்கண்ணு** (*T. Swamikannu*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1977, 1980, மற்றும் 1984 ஆம் ஆண்டு நடந்த சட்டமன்றத் தேர்தல்களில், செங்கம் தொகுதியிலிருந்து, அனைத்திந்திய அண்ணா திராவிட முன்னேற்றக் கழக கட்சி வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# பி. வெங்கடசுவாமி



**பி. வெங்கடசுவாமி** (12, மே, 1935 - 21, அக்டோபர் 2023, *B. Venkataswamy*) என்பவர் இந்திய அரசியல்வாதியும் தமிழ்நாடு சட்டப்பேரவையின் முன்னாள் உறுப்பினரும் ஆவார். இவர் 1935ஆம் ஆண்டு மே மாதம் 12ஆம் நாள் ஒன்னலவாடியில் பிறந்தார். இவர் ஓசூர் உயர்நிலைப் பள்ளியிலும், பெங்களூரில் உள்ள புனித ஜோசப் கல்லூரியிலும் கல்வி பயின்றார். தமிழ்நாடு மாநிலத்தின் முன்னாள் சட்ட மன்ற உறுப்பினரான இவர் சுதந்திராக் கட்சி சார்பாக ஓசூர் சட்டமன்றத் தொகுதியில் 1967ஆம் ஆண்டு மற்றும் 1971ஆம் ஆண்டு தேர்தல்களில் போட்டியிட்டு வெற்றிபெற்றார்.  

பின்வரும் ஆண்டுகளில் சட்டப் பேரவைக்கு நடந்த தேர்தல்களில் தோல்வியடைந்தார்.  
- 1977
- 1984
- 1989
- 1991
- 2001
- 2006
# சோலிபேசில்லஸ் கலாமி

**சோலிபேசில்லஸ் கலாமி** (*Solibacillus kalamii *) என்பது புதிதாக கண்டுபிடிக்கப்பட்ட ஒரு பாக்டீரியா ஆகும். நாசாவில் ஜெட் உந்துகை ஆய்வகத்தில் வடிப்பிகளை ஆய்வு செய்தபோது இந்த நிண்ணுயிர்கள் கண்டுபிடிக்கப்பட்டன. நாசா நிறுவனம் இந்த பாக்டீாியாவிற்கு அப்துல் கலாமின் பெயரைச் சூட்டி கெளரவித்தது.  

## பயன்
கதிர்வீச்சு சேதத்திலிருந்து பாதுகாக்கும் வேதிப்பொருட்களைத் தயாாிக்க இந்த பாக்டீாியா உதவியாக இருக்கும் எனக் கண்டறியப்பட்டுள்ளது.
# அணைவுச்சேர்மங்கள்


அணைவுச்ம்சேர்மம் வேதியியலில் பயன்படும் அறிவியல் கலைச்சொற்கள்.  

1) மைய உலோக அயனி  

ஓா் அணைவு அயனியில் இணை எலக்ட்ரான்களை ஏற்கும் பண்புடன் அமைந்துள்ள உலோக அணு அல்லது அயனி மைய உலோக அயனி எனப்படும்.  

ஈனி:- எலக்ட்ரான் வழங்குதிறன் கொண்ட எதிா்மின் அயனி அல்லது மூலக்கூறு ஈனி எனப்படும்.  

அணைவுக்கோளம்: மைய உலோக அயனியும் அத்துடன் இணைக்கப்பட்டிருக்கும் ஈனிகளும் ஒரு சதுர அடைப்புக்குள் வைக்கப்படுகின்றன. அடைப்புகள் இருக்கும் இவை அயனியாவதில்லை.  

அணைவு எண்:-  

ஓா் அணைவுச் சேமத்தில் உள்ள மைய உலோக அயனியுடன் ஈனிகளிலிருந்து இணையும் அணுக்களின் கூட்டுத்டதொகையே அணைவு எண். ஆகும்.
# மாறா சராசரி செலவு

பொருளாதாரத்தில் **மாறா சராசரி செலவு** (Average Fixed Cost) என்பது உற்பத்தியின் மாறா செலவை உற்பத்தி செய்யப்பட்ட பொருட்களின் எண்ணிக்கையால் வகுக்க கிடைப்பதாகும். உற்பத்தி செய்யப்பட்ட பொருட்களின் அளவு எந்த அளவாக இருந்தாலும் மாறா செலவுகள் ஒரு குறிப்பிட்ட நிலையான அளவின் படியே நிர்ணயிக்கப்படும்.  
:<math>AFC=\frac{FC}{Q}.</math>  
சராசரி மாறா செலவு என்பது ஓர் அலகு வெளியீட்டிற்கு செய்யப்படும் நிலையான செலவு ஆகும். உற்பத்தி செய்யப்பட்ட அலகுகளின் மொத்த எண்ணிக்கை அதிகரிக்கும்போது சராசரி மாறா செலவு குறைகிறது, ஏனெனில் அதே அளவு நிலையான செலவுகள் அதிக எண்ணிக்கையிலான அலகுகள் வெளியீட்டில் பரவுகின்றன.  
மாறுபடும் சராசரி செலவுடன், மாறா சராசரி செலவைக் கூட்டும் போது அப்பொருள் உற்பத்திக்கான சராசரி மொத்த செலவு கிடைக்கும்.  
:<math>ATC=AVC+AFC</math>  
## உதாரணம்
ஓர் ஆடை தயாரிப்பு நிறுவனம் ஆடைகளை உற்பத்தி செய்கிறது என்று வைத்துக் கொள்வோம். உற்பத்தியின் அளவு 5 சட்டைகளிலிருந்து 10 சட்டைகளுக்கு மாறுபடும் போது, நிலையான செலவு 30 டாலர்களாக இருக்கும் . இந்த நிகழ்வில் 5 சட்டைகளை உற்பத்தி செய்வதற்கான சராசரி நிலையான செலவை கணக்கிட 30 டாலர்களை 5 சட்டைகளால் வகுக்கிறோம். கிடைப்பது 6 டாலர்கள். வேறு வார்த்தைகளில் கூறுவதானால் 5 சட்டைகள் தயாரிக்கப்படும் போது, 30 டாலர் என நிலையான செலவு பரவி, ஒரு சட்டைக்கு 6 டாலர்கள் கிடைக்கும். இதேபோல் 10 சட்டைகளை உற்பத்தி செய்வதற்கான சராசரி நிலையான செலவு 30 டாலர்களை 10 சட்டைகளால் வகுக்க 3 டாலர்கள் என கிடைக்கும்.
# போர்ச்சுகல்லின் தேசியக் கொடி

**போர்த்துகலின் தேசியக் கொடி** போர்த்துகல் குடியரசின் தேசியக் கொடியாகும் . இது ஓர் இரு வண்ண செவ்வக வடிவிலான கொடியாகும். இது செங்குத்தாக இரு பாகங்களாக அதாவது கம்பத்தின் பக்கம் பச்சையும் பறந்திடும் பாகம் சிவப்பு வண்ணத்திலும் இருக்குமாறு வடிவமைக்கப்பட்டுள்ளது. தேசிய ராணுவப்படையின் முத்திரை நடுவில் பதிக்கப்பட்டுள்ளது. 1910 ஆம் ஆண்டு அக்டோபர் 5 ஆம் தேதி அரசியலமைப்பு முடியாட்சி வீழ்ச்சியடைந்த பின்னர், இதன் விளக்கக்காட்சி 1 திசம்பர் 1910 அன்று செய்யப்பட்டது. இருப்பினும், சூன் 30, 1911இல் தேசியக் கொடியாக அங்கீகரிக்கும் அதிகாரபூர்வ ஆணை வெளியிடப்பட்டது. முதல் போர்த்துகீசிய குடியரசின் இந்த புதிய தேசியக் கொடியானது, கொலம்பனோ போர்டலோ பின்ஹெய்ரோ, ஜோவோ சாகாஸ் மற்றும் ஏபெல் போட்டெல்ஹோ ஆகியோர் அடங்கிய சிறப்புக் குழுவால் தேர்ந்தெடுக்கப்பட்டது.  

## வடிவமைப்பு
குடியரசுக் கொடியை சட்டப்பூர்வமாக உருவாக்கிய ஆணை , அரசியலமைப்புச் சபையால் அங்கீகரிக்கப்பட்டு அரசு இதழில் சூன் 19,1911இல் எண் 141இல் வெளியிடப்பட்டது. அதிகாரப்பூர்வமாக அரசிதழில் சூன் 30இல் எண்:151இல் வெளியானது.  

### கட்டுமானம்

கொடியின் நீளம் அகலத்தின் மடங்கிற்கு சமமாக உள்ளது, இது 2:3 என்ற விகிதத்தில் உள்ளது.கொடியின் பின்னணி செங்குத்தாக இரண்டு வண்ணங்களாகப் பிரிக்கப்பட்டுள்ளது.  

கொடியில் பயன்படுத்தப்பட்டுள்ள வண்ணங்களின் அளவு எந்த சட்ட ஆவணத்திலும் துல்லியமாக குறிப்பிடப்படவில்லை. பரிந்துரைகள் கீழே பட்டியலிடப்பட்டுள்ளன:  
| PMS | 485 CVC | 349 CVC | 803 CVC | 288 CVC | — | கருப்பு 6 CVC |  |
| --- | --- | --- | --- | --- | --- | --- | --- |
| RGB | 255-0-0 | 0-102-0 | 255-255-0 | 0-51-153 | 255-255-255 | 0-0-0 |  |
| #FF0000 | #006600 | #FFFF00 | #003399 | #FFFFFF | #000000 |  |  |
| CMYK | 0-100-100-0 | 100-35-100-30 | 0-0-100-0 | 100-100-25-10 | 0-0-0-0 | 0-0-0-100 | } |
# குறைந்த மூலக்கூறு எடையுடைய புல்லரீன்கள்


**குறைந்த மூலக்கூறு எடையுடைய புல்லரீன்கள்** (*Lower Fullerene*)என்பது 60 கார்பன் அணுக்களை விட குறைவான அணுக்களை கொண்டிருக்கும் மூலக்கூறுகள் ஆகும். இது கூண்டு போன்ற இணைந்த-வளைய கட்டமைப்பு கொண்ட அறுகோணங்கள் மற்றும் ஐங்கோணங்கள் ஆகும். இதில் ஒவ்வொரு பலகோணத்தின் மூலையில் ஒரு கார்பன் அணுவும் ஒவ்வொரு பலகோண விளிம்பில் ஒரு பிணைப்பு உள்ளது  

## பண்புகள்
மற்ற கோணங்கள் அல்லாது அறுகோணங்களாலும், ஐங்கோணங்களாலும் கொண்ட புல்லரீன்களில் சரியாக 12 ஐங்கோணங்கள் இருக்கும். இந்தப் புல்லரீன்கள்  a = 2 (n + 10) என்ற விதிக்கு உட்படுகின்றன. இங்கு n என்பது அறுகோணங்களின் எண்ணிக்கை மற்றும் a என்பது கார்பன் அணுக்களின் எண்ணிக்கை.
# த. ஆறுமுகம்


**த. ஆறுமுகம்** (*T. Arumugam*)(8 சூன், 1935-29 ஏப்பிரல் 2017) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் அரியலூர் கழக உயர்நிலைப் பள்ளியில் பத்தாம் வகுப்பு வரை படித்துள்ளார். இவர் 1977, 1980 மற்றும் 1989 ஆகிய ஆண்டுகளில் நடந்த சட்டமன்றத் தேர்தல்களில், அரியலூர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக
| 1977 | அரியலூர் | திமுக | 31,380 | 39.73 |  |
| --- | --- | --- | --- | --- | --- |
| 1980 | அரியலூர் | திமுக | 45,980 | 52.53 |  |
| 1989 | அரியலூர் | திமுக | 47,353 | 43.60 | } |
# முப்பரிமாண மாற்றிய வேதியியல்


**முப்பரிமாண மாற்றிய வேதியியல்** (Stereochemistry) என்பது மூலக்கூறுகளில் உள்ள அணுக்கள் புறவெளியில் அமைந்துள்ள விதம் மாறுபடுவதால் ஏற்படும்  மாற்றியங்களை விளக்கும் வேதியியலின் உட்பிரிவாகும். முப்பரிமாண மாற்றிய வேதியியல் ஆய்வு பொதுவாக முப்பரிமாண மாற்றிகளுக்கு இடையிலான உறவுகளை விவரிக்கின்றது. வரையறையின்படி முப்பரிமாண மாற்றிகள் ஒரே மூலக்கூறு சூத்திரம் மற்றும் பிணைக்கப்பட்ட அணுக்களின் வரிசை ஆகியவற்றைக் கொண்டுள்ளன, ஆனால் புறவெளியில் உள்ள அணுக்களின் வடிவியல் நிலைப்பாட்டில் வேறுபடுகின்றன. இந்த காரணத்திற்காக, இது முப்பரிமாண மாற்றிய வேதியியல் என்று அழைக்கப்படுகிறது. இதில் இந்த மாற்றிகளின் பண்புகளை தீர்மானிப்பதற்கும் விவரிப்பதற்கும் முறைகள் அடங்கும்.  

1815 ஆம் ஆண்டில், சீன்-பாப்டிசுட் பயோட்டின் கரிமச் சேர்மங்கள் திரவ அல்லது வாயு நிலையில், அதனுள் பாய்ச்சப்படும் ஒளியின் திசையை மாற்றுவதை கவனித்தார். லூயிஸ் பாஸ்டர் 1842 இல் ஒயின் உற்பத்தி செய்யப்பட்ட பாத்திரங்களில் இருந்து சேகரிக்கப்பட்ட டார்டாரிக் அமிலத்தின் உப்புகள் இதே போல் ஒளியின் திசையை சுழற்ற முடியும் என்பதையும், மற்ற மூலங்களிலிருந்து வரும் உப்புகள் அவ்வாறு செய்யவில்லை என்பதையும் அறிந்தார். இதுவே முப்பரிமாண வேதியியலின் தொடக்கமாக அறியப்படுகின்றது.
# ஜேம்ஸ் வெர்னன்

**ஜேம்ஸ் வெர்னான்** (*James Vernon*) ஒரு பிரித்தானிய வரலாற்று ஆசிரியர் ஆவார்.  

வெர்னான், 1984 ஆம் ஆண்டு முதல் மான்செஸ்டர் பல்கலைக்கழகத்தில்<nowiki/> படித்தார். மான்செஸ்டரில் அவர் தனது முனைவர் பட்டம் பெற்றபின் 2000 ஆம் ஆண்டு வரை மான்செஸ்டர் பல்கலைக்கழகத்தில் பேராசிரியராக இருந்தார். பிறகு, கலிபோர்னியா பல்கலைக்கழக<nowiki/>த்தில் வரலாற்றுத் துறை பேராசிரியராக நியமிக்கப்பட்டார். அங்கு உலக வரலாறு மற்றும் பிரித்தானிய வரலாறு கற்பிப்பதில் கவனம் செலுத்தினார். வெர்னான், 19 ஆம் நூற்றாண்டின் பிரித்தானிய வரலாறு, பஞ்சம் குறித்த வரலாறு ஆகியவற்றைப் பேசும் அவரது நூல்களுக்காகவும் பண்பாடு மற்றும் பின் குடியேற்றவாத கால குவியம் குறித்த அவருடைய கேள்விகளுக்காகவும் அறியப்படுகிறார்.
# அணுக்க வில்லை



**அணுக்க வில்லை** *(zoom lens)* என்பது குவியத் தொலைவும் (எனவே பார்வைக் கோணமும்) வேறுபடுத்த முடிந்த வில்லை உறுப்புகளின் எந்திரவியல் தொகுப்பாகும்; மாறாத குவியத் தொலைவு வில்லைக்கு எதிரானதாகும். அணுக்க வில்லை என்பது உருப்பெருக்கத்தை மாற்ற உதவும் வில்லைத் தொகுதி ஆகும். இதில் பொருளின் உருவம் ஏறக்குறைய ஒரே நிலைத்த தளத்தில் தான் அமைந்திருக்கும். இதில் வில்லைகளின் இருப்பிடங்களை மாற்றுவதனால் குவியத்தொலைவை மாற்றி உருப்பெருக்கத்தின் அளவை மாற்றலாம்.  

மாற்றப்படும் குவியத்தொலைவின் அளவிற்கேற்றபடி நேரியல்பு நிலையில் துளைத் தகட்டைத் (Diaphragm) திறந்தால் வில்லைத்தொகுதியின் மொத்தச்சார்பு துளைப்பரப்பு (Relative aperture) மாறாமல் இருக்கும். இந்த வில்லைப் பெயர்ச்சிகளின் போது உண்டாகும் உருவத்தில் ஏற்படும் பிழை மிகக் குறைவாக உள்ளபடி இந்த வில்லையமைப்பை வடிவமைக்க வேண்டும். அதாவது இந்த அணுக்கல் (Zooming) முறையின் தொடக்கத்திலும் இறுதியிலுமாவது உருவத்தில் ஏற்படும் பிழை மிகப் பெரிதாகாமல் இருக்கும்படியும் வில்லைத் தொகுதியை அமைக்க வேண்டும். அணுக்க வில்லை வடிவமைக்கும் தொடக்க காலங்களில் பதினைந்திற்கும் மேற்பட்ட வில்லைகள் இதில் பயன்படுத்தப்பட்டன. தற்காலத்தில் நான்கே வில்லைகளைப் பயன்படுத்துகின்றனர். பொதுவாக அணுக்கத் தகவு (Zoom ratio) 3:1 ஆக இருக்கும். இதை 4:1 ஆக மாற்ற முடியும். இந்த அணுக்கல் விளைவைப் (Zooming effect) பெற ஒற்றை நிற இயங்குபட்டைகளைச் சில நேரங்களில் பயன்படுத்துவது உண்டு.  

உண்மை அணுக்க வில்லை (அல்லது **ஒளியியல் அணுக்க வில்லை**), மாறுகுவிய வில்லை(parfocal lens) எனவும் அழைக்கப்படுகிறது. இதில் குவியத் தொலைவு மாறினாலும் குவிதிறம் மாறாது. பெரும்பாலான நுகர்வோர் அணுக்க வில்லைகள் சரிநேர் குவிதிறத்தைப் பேணுவதில்லை; என்றாலும் அவை அணுக்க வில்லைகள் தாம். பெருபாலான படவொலிக் கருவிகள் ஒளியியல் அணுக்கத்தைக் கொண்டிருப்பதாக விளம்பரப்படுத்தப்படுகின்றான. உண்மையில் அவை வேறுபட்ட மாறாத குவியத்தொல்லைவுகள் உள்ள சில படக்கருவிகளைக் கூட்டாகப் பயன்படுத்துகின்றன; இவை இலக்கவியல் அணுக்க முறை அமைந்த கலப்பு அமைப்புகளாகும்.  

மாறும் குவியத் தொலைவு கூடுதல் செலவாலும் படிமத் தரம், எடை, பருமானங்கள், துளைப் பரப்பு, தற்குவிப்புச் செயல்திறம் போன்ற சில குறையேற்புகளாலும் தன் இயல்கிறது. எடுத்துகாட்டாக, அனைத்து அணுக்க வில்லைகளும் குவியத் தொலைவின் அறுதிநிலை நெடுக்கங்களில் ஓரளவு படிமப் பிரிதிறனை இழக்கின்றன. அதாவது அவற்றின் பெரும, சிறுமத் துளைப் பரப்புகளில் உருவப் பிரிதிறன் குறைகிறது. இவ்விளைவு உயர் பிரிதிறன் படிவங்களில் படிம ஓரங்களில் தெளிவாகத் தெரியும். அணுக்க வில்லை அளிக்கும் குவியத் தொலைவு மாற்ற நெடுக்கம் கூடும்போது, குறையேற்புகளின் பருமையும் கூடும்.
# எல். ஜெயசுதா

**எல். ஜெயசுதா** (*L. Jaya Sudha*) என்பவர் எல். ஜெயசுதா இலட்சுமிகாந்தன் என்றும் அழைக்கப்படுபவர் (பிறப்பு 19  சூன்  1975) இந்திய அரசியல்வாதி மற்றும் தமிழ்நாடு சட்டமன்ற மேனாள் உறுப்பினர் ஆவார். இவர் பதினான்காவது தமிழ்நாடு சட்டமன்றத் தேர்தலில் போளூர் சட்டமன்றத் தொகுதியிலிருந்து தேர்ந்தெடுக்கப்பட்டார். அனைத்திந்திய அண்ணா திராவிட முன்னேற்றக் கழகத்தைச் சார்ந்தவர்.  

ஜெயசுதா 1975ஆம் ஆண்டு சூன் 19ம் நாள் போளூரில் பிறந்தார். இவர் இளங்கலை பட்டம் பெற்றவர். இவருக்கு திருமணமாகி மூன்று குழந்தைகள் உள்ளன.
# கண்டாச்சிபுரம் இராமநாதீசுவரர் கோயில்

**கண்டாச்சிபுரம் இராமநாதீசுவரர் கோயில்** என்பது விழுப்புரம் மாவட்டம் கண்டாச்சிபுரத்திலுள்ள சிவன் கோயிலாகும்.  

## தலவரலாறு
இராமன், சீதையைத் தேடி வரும்போது, சிவபூசை செய்தல் பொருட்டு மணலினால் லிங்கத்தை செய்து வழிப்பட்டதாக கூறப்படுகிறது. இராமபிரான் வழிப்பட்டதால் இறைவனுக்கு "இராமநாதேசுரர்" என்று பெயர் வழங்கப்படுகிறது.  

## அமைவிடம்
இக்கோயில் கண்டராதித்த சோழன் காலத்தில் நிறுவப்பட்டது. இக்கோவில் மடவிளாகம் ஏரிக்கரையில் அமைந்துள்ளது. இக்கோயில் கல்வெட்டுகளில் "நெற்குப்பையான் கண்டராதித்தபுரம்" என காணப்படுகிறது. கண்டராதித்தன் பெயரால் இவ்வூர் கண்டராதித்தபுரம் என்றாயிற்று.  

## சந்நிதிகள்
அம்பாள் சௌந்தர்ய ஞானாம்பிகை, செல்வ விநாயகர், அறுபத்து மூவர், சோமஸ்கந்தர், இராமன் சீதை லட்சுமணன் ஆஞ்சநேயர், கஜலட்சுமி, நடராஜர் ஆகிய சந்நிதிகள் உள்ளன.  

கோவிலின் உள்ளே கருவறைச் சுவரில் கல்வெட்டுகள் உள்ளன. கருவறைக்குச் செல்லும் வாயிலின் தென்பகுதியில் இராமர், சீதை, அனுமன் சிவபூஜை செய்யும் சிற்பங்கள் சுவரில் உள்ளன.  

### திருவிழாக்கள்
- சமயக் குரவர் குருபூசை,
- ஐப்பசியில் கந்த சஷ்டி,
- தை மாதத்தில் பிரமோற்சவம் பத்து நாட்கள்,
- சோம வார வழிபாடு,
- விசாக வழிபாடு,
- மார்கழித் திங்கள் வழிபாடு,
- பிரதோஷ வழிபாடு,
- தேர் பவனி
- சனிப் பிரதோஷம்
- திருவூடல் விழா
# கலா நிலையம் ராஜகோபால்


**கலா நிலையம் ராஜகோபால்** தமிழ்நாட்டின் சிறந்த தமிழறிஞர்களுள் ஒருவர். சிறந்த இதழியலாளராகவும் உரையாசிரியராகவும் படைப்பாளராகவும் சொற்பொழிவாளராகவும் விளங்கியவர்.  

## பிறப்பு
தஞ்சை மாவட்டம் மன்னார்குடியில் கிருஷ்ணமாச்சாரி, ஜானகி இணையருக்கு மகனாய் 15.3.1897 அன்று பிறந்தார். தஞ்சைப்பள்ளிகளில் பள்ளிக்கல்வி பயின்ற இவர் பட்டப்படிப்பை சென்னையில் முடித்தார்.  

## பணி
செல்வ வளம்மிக்கவராகத் திகழ்ந்த இவர் பணிக்கு ஏதும் செல்லாமல் செல்வம் அனைத்தையும் தமிழுக்காகவே செலவழித்து மகிழ்ந்தார். முழுநேரத் தமிழ்ப்பணியில் ஈடுபட்டு தமிழன்னைக்குப் பெருமை சேர்த்துள்ளார்.  

### குடும்ப வாழ்வு
இவரது துணைவியார் பெயர் ரங்கநாயகி. மக்கள் மூவர். மைதிலி, கிருஷ்ணன், மாதவன் ஆகியோர். தமது மனைவி 24 வயதில் மறைந்த போதும் மறுமணம் புரிந்து கொள்ளாது தமிழுக்குத் தொண்டு புரிந்து வாழ்ந்துள்ளார்.  

## தமிழ்த்தொண்டு
32 நூல்கள்  
1. வில்லிபாரத உரை 3 பகுதிகள்
1. இலக்கண விளக்கம்
(எழுத்தியல், சொல்லியல், புணரியல், பொருளியல், யாப்பியல்) (1962, ஸ்டார் பிரசுரம்)  
1. புகழேந்திப்புலவர் வாழ்க்கை வரலாற்று நூல்
1. ஜூலியஸ் சீசர் வாழ்க்கை வரலாற்று நூல்
1. பிளாட்டோவின் குடிவாழ்க்கை (மொழிபெயர்ப்பு)
1. நெஞ்சில் முதிர்ந்த கனி (நாவல்)
1. வாளும் வனிதையரும் (நாவல்)
1. கானல் வரி

## இதழியல் பணி
கலாநிலையம் எனும் வார இதழை டி. என். சேஷாசல அய்யரை ஆசிரியராகக் கொண்டு நடத்தினார்.  

## பாராட்டும் விருதும்
15.1.79 ல் தமிழக அரசு செந்தமிழ்ச் செல்வர் விருது வழங்கிப் பாராட்டியுள்ளது.  

## மறைவு
5-9-1983 ல் மறைந்தார்
# கிருஷ்ணராயபுரம் திருக்கண்மாலீஸ்வரர் கோயில்

**திருக்கண்மாலீஸ்வரர் கோயில்** என்பது கரூர் மாவட்டத்தில் கிருஷ்ணராயபுரம் எனும் ஊரில் அமைந்துள்ள சிவன் கோயிலாகும். இங்குள்ள இறைவன் திருஅகத்தீஸ்வரர், திருமுக்கண்ணன் , திருக்கண் மாலீஸ்வர் என பெயர்களில் அழைக்கப்படுகிறார். இந்த சிவன் கோயிலானது காவிரி ஆற்றின் தென்கரையில் அமைந்துள்ளது.  

## அகத்தியர் முனிவரால் அருள் பெற்ற தளம் (திருஅகத்தியபுரம்)அருளிய கோயில் வரலாறு
இக்கோயில் சோழப் பேரரசு காலத்தில் சைவர்களால் கட்டப்பட்டதாகும். விஜய நகர பேரரசர் கிருஷ்ணதேவராயரால் இக்கோயில் புனரமைக்கப்பட்டது. எனவே இவ்வூர் கிருஷ்ணராயபுரம் எனப்பெயர் பெற்றது.  

இக்கோயில் எதிரில் மயானம் அமைந்துள்ளது. இதனால் காசிக்கு நிகரான கோயிலாக சைவர்கள் கருதுகின்றனர். காசிக்கு சென்று செய்ய வேண்டிய வேண்டுதலை இங்கு நிறைவேற்றுகின்றனர்.  

## சந்நிதிகள்
இக்கோவிலில் மதுக்கரை வேணி, வண்டார் குழலி என்ற பெயரில் அம்மன் சன்னதியும் உப சன்னதிகளாக விநாயகர், சுப்பிரமணியர் சன்னதிகளும் உள்ளன. கோஷ்டத்தில் தட்சிணாமூர்த்தி, பிரம்மா, துர்க்கை ஆகியோர் உள்ளனர்.  

நவகிரகங்கள் சந்நிதி, காலபைரவர், ஹெயகிரீவர் சூரியன் சந்திரன் ஆகிய சந்நிதிகள் அமைந்துள்ளன.  

## கோயில் அமைப்பு
இக்கோயிலில் திருக்கண்மாலீஸ்வரர், வண்டார்குழலி அம்மன் சன்னதிகளும், அம்மன், நவகிரகம், தட்சணாமூர்த்தி, விநாயகர், பிரம்மா, சூரியன், சந்திரன், காலபைரவர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது.  

## விழாக்கள்
பிரதோசம், மாசி பெரும் விழா மற்றும் திருமண விசேஷங்கள் நடைபெறுகிறது. இக்கோயில் தமிழ் நாடு அரசு இந்து அறநிலையத்துறை கட்டுப்பாட்டில் உள்ளது.
# க. மணிவர்மா


**க. மணிவர்மா** (*K. Manivarma*) என்பவர் இந்தியாவைச் சேர்ந்த ஓர் அரசியல்வாதியாவார். தமிழ்நாடு சட்டமன்ற உறுப்பினராகவும் இவர் இருந்துள்ளார். 1996ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தமிழ் மாநில காங்கிரசு கட்சியின் சார்பாகப் போட்டியிட்டு தண்டராம்பட்டு சட்டமன்றத் தொகுதியில் தேர்ந்தெடுக்கபட்டார்.  

மணிவர்மா 2015-ஆம் ஆண்டில் தமிழ் மாநில காங்கிரசு கட்சியின் மாவட்டத் தலைவராக அறிவிக்கப்பட்டார்.
# பி. சண்முகம் (வேலூர்)



**ப. சண்முகம்** (*P. Shanmugam*, அக்டோபர் 10, 1946 – பிப்ரவரி 26, 2006) ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவரது தந்தை பஞ்சாட்சரம் முதலியார் மற்றும் தாயார் கமலா அம்மாள் ஆகியோர் ஆவார். இவர் வேலூர் தொகுதியில் நாடாளுமன்ற உறுப்பினராக 1996 முதல் 1998 வரை பதவி வகித்துள்ளார். இவர் ஒரு சமூக சேவகர், தொழிலதிபர் மற்றும் விவசாயியும் ஆவார்.  

1996 ஆம் ஆண்டு நடைபெற்ற நாடாளுமன்ற தேர்தலில், இவரை எதிர்த்து போட்டியிட்ட இந்திய தேசிய காங்கிரஸ் கட்சியை சேர்ந்த பி. அக்பர் பாஷா என்பவரை 2,11,035 வாக்குகள் வித்தியாசத்தில் தோற்கடித்து வெற்றிபெற்றார். இவர் பிப்ரவரி 26, 2006ஆம் ஆண்டு மரணமடைந்தார்.  

## வகித்த பதவிகள்
- திமுகவின் வேலூர் மாவட்ட செயலாளராக இருந்தார். தி. மு. கழகத்தில் இவர் முக்கியப் பங்கு வகித்தார்.
- அகரம்சேரி பாய் நெசவாளர்கள் கூட்டுறவு சங்கம்
- ஆம்பூரில் உள்ள 'ஆம்பூர் மார்கெட்டிங்' சங்கங்களின் தலைவராக பதவி வகித்தார்.